S-84/2008

Mál þetta, sem þingfest var 2. apríl sl. og dómtekið 4. þessa mánaðar., er höfðað af lögreglustjóranum á Blönduósi 14. febrúar 2008 á hendur B-kk-þgf M-kk-þgf Ó-kk-þgf, fæddum 27. apríl 1984, til heimilis að Oddagötu 1, Skagaströnd, ,,fyrir fíkniefnalagabrot, með því að hafa fimmtudagskvöldið 20. desember 2007 um klukkan 22:00, haft í vörslum sínum 17,53 grömm af Maríhúana, en efnin voru geymd í tösku í farangursrými bifreiðarinnar MO-210 sem ákærði ók og stöðvuð var á Norðurlandsvegi við almennt umferðareftirlit.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til að sæta upptöku á framangreindum fíkniefnum sem lagt var hald á skv. skv. 6. mgr. 5. gr. laga nr. 65/1974, 2. mgr. 14. gr. reglugerðar nr. 233/2001 og 69. gr. almennra hegningarlaga nr. 19/1940.”

II

Ákærði sótti ekki þing og boðaði ekki forföll þegar málið var dómtekið 4. júní sl. Málið er því dæmt með vísan til 1. mgr. 126. gr. laga um meðferð opinberra mála nr. 19/1991 enda er þess getið í fyrirkalli sem birt var fyrir ákærða á lögmætan hátt 19. maí sl. að svo mætti fara með málið.

Þar sem ákærði hefur ekki látið málið til sín taka verður með vísan til þess sem að framan er rakið að líta svo á að hann viðurkenni háttsemi þá sem honum er í ákæru gefin að sök og telst sök hans þar með nægilega sönnuð enda er ákæran í samræmi við gögn málsins og brot hans þar réttilega fært til refsiákvæða.

Samkvæmt sakavottorði ákærða hlaut hann dóm 30. apríl 2004 fyrir ránstilraun og var refsing ákveðin 8 mánaða fangelsi skilorðsbundið í 3 ár. Með dómi 24. nóvember sama ár var skilorðsdómurinn tekinn upp og ákærða dæmdur hegningarauki fyrir fjársvik. Var refsing þá ákveðin 9 mánaða fangelsi skilorðsbundið í 3 ár. Refsing samkvæmt þeim dómi var einnig dæmd upp með dómi 1. febrúar 2005, sem ákærði hlaut fyrir fjársvik. Þar var refsing ákveðin 11 mánaða fangelsi skilorðsbundið í 3 ár. Ákærði hlaut næst dóm 20. maí 2005 fyrir fíkniefnabrot en var ekki gerð refsing. Þá hlaut ákærði sektardóma 23. júní og 28. nóvember 2005 fyrir fíkniefna- og umferðarlagabrot. Hinn 3. ágúst 2006 var hann dæmdur fyrir brot gegn lögum um ávana- og fíkniefni og gert að greiða sekt en skilorðsdómur ekki dæmdur upp. Hinn 13. apríl 2007 gekkst ákærði undir sátt vegna brota gegn umferðarlögum og lögum um ávana- og fíkniefni. Í júlímánuði sama ár var honum ekki gerð sérstök refsing fyrir brot gegn almennum hegningarlögum. Loks var hann í október 2007 dæmdur til greiðslu sektar fyrir brot gegn umferðarlögum og lögum um ávana- og fíkniefni auk þess sem hann var sviptur ökurétti.

Með broti því sem ákærði er fundinn sekur um í þessu máli hefur hann enn rofið skilorð dómsins frá 1. febrúar 2005. Til þess ber að líta að ákærði hefur verið sakfelldur fyrir brot sem eingöngu eru efni til að refsa fyrir með fésekt. Þá má einnig horfa til þess að brot þau sem ákærði hlaut skilorðsdóma fyrir voru gegn almennum hegningarlögum. Þykir því, þrátt fyrir sakarferil ákærða rétt, með heimild í 60. gr. almennra hegningarlaga nr. 19/1940 að dæma ákærða til fésektar en láta skilorðsdóminn frá 1. febrúar 2005 haldast. Refsing ákærða þykir hæfilega ákveðin 85.000 króna sekt til ríkissjóðs en sex daga fangelsi komi í stað sektarinnar verði hún ekki greidd innan fjögurra vikna.

Með vísan til kröfugerðar ákæruvalds, gagna málsins og tilgreindra lagaákvæða í ákæruskjali, ber að gera upptæk fíkniefni, svo sem í dómsorði greinir.

Enginn sakarkostnaður hefur fallið á málið.

Af hálfu ákæruvaldsins sótti málið B-kk-nf H-kk-nf fulltrúi lögreglustjórans á Blönduósi.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði B-kk-nf M-kk-nf Ó-kk-nf, greiði 85.000 króna sekt til ríkissjóðs en sex daga fangelsi komi í stað sektarinnar verði hún ekki greidd innan fjögurra vikna.

Upptæk eru 17,53 grömm af Maríhúana, en hald var lagt á þessi fíkniefni við rannsókn málsins.

H-kk-nf H-kk-nf.